b'\n_START_ARTICLE_\nBiotski potencial\n_START_PARAGRAPH_\nBiotski potencial je najve\xc4\x8dja zmo\xc5\xbenost rasti populacije v idealnih razmerah, torej z neomejenim prostorom in virom hrane ter odsotnostjo plenilcev in patogenov. V takih razmerah bi bilo pove\xc4\x8devanje \xc5\xa1tevil\xc4\x8dnosti eksponentno, odvisno samo od rodnosti. Izra\xc5\xbeamo ga lahko s prirastom v dolo\xc4\x8denem \xc4\x8dasu ali \xc4\x8dasom, v katerem se populacija podvoji._NEWLINE_V praksi lahko populacija dose\xc5\xbee svoj biotski potencial kve\xc4\x8djemu za kratek \xc4\x8das, saj ga omejujejo zunanji dejavniki. Nosilna kapaciteta ekosistema je to\xc4\x8dka, na kateri se rast dokon\xc4\x8dno ustavi.'